text: तेलगुदेशम पार्टी के अध्यक्ष और आंध्र प्रदेश के मुख्यमंत्री एन. चंद्रबाबू नायडू ने विशेष दर्जे की मांग को लेकर केंद्र सरकार से टीडीपी कोटे के मंत्रियों का इस्तीफा दिलवा दिया था। टीडीपी के दो मंत्री अशोक गजपति राजू और वाई.एस.चौधरी ने इस्तीफा दिया है। अशोक गजपति राजू को मोदी सरकार में नागरिक उड्डयन मंत्रालय की जिम्मेदारी सौंपी गई थी, उनके इस्तीफे के बाद ये जिम्मेदारी सुरेश प्रभु को सौंपी गई है।